A nostra signora
(modellu)

Assunta in Paradisu ses Maria
Mama de su Divinu Redentore
c'as allevadu chin cura e amore
sa criatura chi nos at salvadu
ca chin cura e amore as allevadu
sa chi nos at salvadu criatura
c'as allevadu chin amore e cura
sa criatura chi salvadu nos ada,
su coro ti an trafitu chin s'ispada
ma nd'as otentu meritu infinitu
su coro chin s'ispada ti an trafitu
ma meritu infinitu nd'as otentu
e ses de Chelu e terra e firmamentu
istella luminosa 'e simpatia.
Reina 'e sa Celeste Gerarchia
meighina chi sanat donzi peste,
Reina de sa Gerarchia Celeste
chi sanat donzi peste meighina
de sa Celeste Gerarchia Reina
meighina chi donzi peste sanat,
de grassias bundantes ses funtana
umbe si bagnat s'anima dizzosa.
Assunta in Paradisu ses Maria
Mama de su Divinu Redentore
c'as allevadu chin cura e amore
sa criatura chi nos at salvadu
ca chin cura e amore as allevadu
sa chi nos at salvadu criatura
c'as allevadu chin amore e cura
sa criatura chi salvadu nos ada,
su coro ti an trafitu chin s'ispada
ma nd'as otentu meritu infinitu
su coro chin s'ispada ti an trafitu
ma meritu infinitu nd'as otentu
e ses de Chelu e terra e firmamentu
de simpatia istella luminosa.
Sa manu soberana e portentosa
sanat su soferente cristianu
sa portentosa e soberana manu
su soferente cristianu sanat,
sa manu portentosa e soberana
sanat su cristianu soferente,
dae sos chi non bidene niente
a sos mudos chi mancat sa favella.
Assunta in Paradisu ses Maria
Mama de su Divinu Redentore
c'as allevadu chin cura e amore
sa criatura chi nos at salvadu
ca chin cura e amore as allevadu
sa chi nos at salvadu criatura
c'as allevadu chin amore e cura
sa criatura chi salvadu nos ada,
su coro ti an trafitu chin s'ispada
ma nd'as otentu meritu infinitu
su coro chin s'ispada ti an trafitu
ma meritu infinitu nd'as otentu
e ses de Chelu e terra e firmamentu
de simpatia luminosa istella.
Tue ses s'avanzada sentinella
ca 'ides ite b'at in oltre nue
sa sentinella avanzada ses Tue
chi 'ides oltre nue ite b'ada
sa sentinella ses Tue avanzada
chi ite b'at in oltre nue che 'ides
a prestu a su rimediu provides
a disastru, a pesta, a maladia.
Mama de su Divinu Redentore
Assunta in Paradisu ses Maria